ཞིབ་འཇུག་ཚོགས་པའི་ཚོགས་གཙོ་རྒན་ཡེ་ཤེས་རབ་རྒྱས་ནི།འཁྲུངས་ཡུལ་ཁམས་ནང་ཆེན་དང་།ཆུང་ནས་འབྲི་གུང་བཀའ་བརྒྱུད་ཀྱི་བསྟན་སྒོར་ཞུགས་ཤིང་ཀ་བཀྲ་ཤིས་དགོན་སོགས་སུ་གསན་བསམ་གནང་ཞིང་།ཕྱིས་འཕགས་ཡུལ་འབྲི་གུང་བཀའ་བརྒྱུད་ཀྱི་བྱེས་ཀྱི་གདན་ས་བྱང་ཆུབ་གླིང་དུ་དབུ་མཛད་སོགས་ཀྱི་ལས་འགན་འཁུར་གནང་།སྤྱི་ལོ་༡༩༩༨ལོར་ཐའེ་ཝན་དུ་ཕེབས་གནང་ཞིང་།ད་ལྟའི་ཆར་ཤེས་རབ་འོད་སྣང་སྒོམ་སྒྲུབ་ལྟེ་གནས་དང་བཀའ་བརྒྱུད་བྱམས་རྩེའི་ཆོས་གླིང་སོགས་ཀྱི་འགན་འཛིན་གནང་མུས་ཐོགབོད་ནང་དུ་ད་ཕྲུག་སློབ་གྲྭ་གསར་འཛུགས་དང་།སྐབས་གཉིས་པ་དང་གསུམ་པ་བཞི་པ་བཅས་ཀྱི་ཞིབ་འཇུག་ཚོགས་པའི་འགན་འཛིན་ལྷན་ཚོགས་ཀྱི་ཚོགས་མི་གནང་བ་དང་སྐབས་ལྔ་བའི་ཞིབ་འཇུག་ཚོགས་པའི་འགན་འཛིན་ཚོགས་གཙོར་དངོས་སུ་འདེམས་ཐོན་བྱུང་ཡོད་པ་བཅས།